Módszertani fejlesztési koncepció kidolgozása Magyarország környezeti, állapotához

**Időtartam:**2004-A MTA-KvVM kutatási együttműködés keretében végzett Módszertani fejlesztési koncepció kidolgozása Magyarország környezeti, természeti állapotának komplex értékeléséhez című projekt program koordinátor feladatainak ellátása a tanszék feladata.***A projekt vezetője:*** Dr. Németh Tamás***Koordinátora:***Dr. Bulla Miklós***A tanszék részéről közreműködők:*** Dr. Nagy Géza, Gyulai István, Pestiné Dr. Rácz Éva Veronika, Dr. Szalay Zoltán, Dr. Tóth Péter, Dr. Zseni Anikó, Guzli Piroska.

**A munka tartalma és eredményei:** A Környezetállapot Értékelés Program (KÉP) célja olyan módszer elkészítése, amelynek segítségével megbízhatóan nyomon követhetők a gazdasági, társadalmi tevékenységből származó, a környezetvédelmi szakterületeken jelentkező hatások, és előre jelezhetők az azok nyomán bekövetkező környezeti állapotváltozások.  A program során kidolgozásra kerülő metodika lehetővé teszi olyan adatbázisok létrehozását és együttműködését, amelyek felhasználásával országos, regionális és lokális léptékű állapotértékelések készíthetők a talaj-, víz(minőség)-, a levegőtisztaság- és a természetvédelem területén.  A kidolgozásra kerülő modellek egymással is kommunikálni képes  előre meghatározott indikátorokra épülő  rendszerként fogják szolgálni a környezet- és szakmapolitikai döntéseket, valamint a gazdaság és társadalom tájékoztatását. A munka eredményeként az egyes környezeti folyamatok elemzése, a mérési adatok modellekkel való térbeli kiterjesztése, a szennyezések terjedése, a várható hatások és hatásterületek körülírása válik lehetővé. A létrehozandó döntést támogató rendszer regionális, országos és EU léptékű fejlesztési tervek kidolgozása során elősegíti a környezetvédelmi, gazdasági és K+F szempontok (prioritások) együttes figyelembe vételét, vagyis a fenntartható fejlődés biztosítását.